<classify> Kwa mujibu wa taarifa ya BFT iliyotolewa jana na kusainiwa na katibu wake Makore Mashaga, fedha hizo ambazo hadi sasa hawana hata senti moja, zitatumika kwa ajili ya maandalizi na kushiriki mashindano ya majaribio Nairobi, Kenya.Pia bajeti hiyo inahusu kushiriki mashindano ya ndondi ya bara la Afrika yatakayofanyika Cassablanca, Morocco mwezi ujao, ambapo zinahitajika kiasi cha Sh 34,400,000.Taarifa hiyo inaeleza kuwa, ndondi watashiriki Michezo ya Mataifa ya Afrika itakayofanyika Brazzaville, Congo Septemba mwaka huu pamoja na BFT kusema kuwa yatagharamiwa na Serikali, lakini hawajaeleza gharama za maandalizi kabla ya kwenda huko.Alipoulizwa Mashaga kuhusu bajeti hiyo ya maandalizi ya kushiriki michezo hiyo ya Afrika, alisema kuwa maandalizi yote yameainishwa na ni yale yanyoanza sasa na pamoja na mashindano ya majaribio Nairobi na ya ngumi ya Afrika.Mashindano mengine ambayo timu ya ngumi inatarajiwa kushiriki ni pamoja na yale ya 32 ya kimataifa yatakayofanyika Poland na BFT inatarajia kutumia kiasi cha Sh 32,600,000.BFT inatarajia kutumia Sh 30,800,000 kwa ajili ya mashindano ya Dunia yatakayofanyika Doha, Qatar Oktoba mwaka huu, ambayo yataumika pia kupata viwango vya kushiriki Michezo ya Olimpiki itakayofanyika mwakani Brazil.Kwa sasa timu hiyo inafanya mazoezi kwenye Uwanja wa Ndani, ambapo mabondia kila siku wanakutana na makocha wao uwanjani hapo na kurudi nyumbani.BFT imewaomba wadau wamichezo kusaidia kuichangia timu hiyo ili iweze kufanya maandalizi vizuri na kwenda kushindana katika mashinda hayo ya kimataifa.  <topic>: michezo 